|  |  |  |
| --- | --- | --- |
| Rīgā | Nr.  | 2021. gada ... |

Projekts

LATVIJAS REPUBLIKAS MINISTRU KABINETA SĒDES PROTOKOLLĒMUMS

**. §**

**Informatīvais ziņojums “Par risinājumiem nekustamā īpašuma nodokļa piemērošanā neapstrādātai lauksaimniecībā izmantojamai zemei**”

1. Pieņemt zināšanai iesniegto informatīvo ziņojumu.
2. Atbalstīt informatīvajā ziņojuma noteiktos priekšlikumus nekustamā īpašuma nodokļa piemērošanā neapstrādātai lauksaimniecībā izmantojamai zemei un neapstrādātās lauksaimniecībā izmantojamās zemes apsaimniekošanā.
3. Finanšu ministrijai kopīgi ar Zemkopības ministriju sagatavot un līdz 2021. gada 1. decembrim iesniegt grozījumus likumā “Par nekustamā īpašuma nodokli” (turpmāk – likums), paredzot:
	1. precizēt likuma 3. pantu, atceļot pašvaldībām doto iespēju pašām noteikt nekustamā īpašuma nodokļa likmi par neapstrādātu lauksaimniecībā izmantojamu zemi robežās no 1,5 līdz 3 procentiem un noteikt, ka neapstrādātai lauksaimniecībā izmantojamai zemei kopējā nekustamā īpašuma nodokļa likme ir vismaz 4,5 procenti;
	2. ka tādai neapstrādātai lauksaimniecībā izmantojamai zemei, kas vairākus gadus pēc kārtas ir atzīta par neapstrādātu, un aizaugušai lauksaimniecībā izmantojamai zemei nekustamā īpašuma nodokļa papildlikme ir vismaz 10 procenti;
	3. atbrīvojumu no nekustamā īpašuma nodokļa maksāšanas vismaz uz pieciem gadiem tiem lauksaimniecībā izmantojamās zemes īpašniekiem, kas neapstrādātu lauksaimniecībā izmantojamo zemi ir atjaunojuši lauksaimnieciskajā ražošanā vai uzsākuši tās sakārtošanu, kā arī tiem zemes īpašniekiem, kas īstenojuši zemes transformāciju vai aktualizējuši zemes lietošanas veidu;
	4. precizēt likuma 3.1 panta otrās daļas 1. punktu un 5. panta ceturto daļu, papildinot to ar atsauci uz Komisijas 2013. gada 18. decembra Regulu (EK) Nr. 1408/2013  par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352) un Komisijas 2014. gada 27. jūnija Regulu (EK) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L190);
	5. precizēt likuma 7. pantu, nosakot precīzu nekustamā īpašuma nodokļa maksāšanas pienākuma rašanās un izbeigšanās brīdi par neapstrādātu lauksaimniecībā izmantojamo zemi.
4. Finanšu ministrijai kopīgi ar Zemkopības ministriju sagatavot un līdz 2021. gada 1. decembrim iesniegt grozījumus likumā “Par iedzīvotāju ienākuma nodokli”, tā Pārejas noteikumu 108. punktā precizējot, ka likuma 11.7 panta trešās daļas 3. punktā noteiktos kritērijus nepiemēro vismaz līdz 2027. gada 31. decembrim.
5. Tieslietu ministrijai līdz 2021. gada 1. decembrim izdarīt grozījumus normatīvajos aktos, lai pašvaldības varētu rosināt izmaiņas Valsts Zemes dienesta Nekustamā īpašuma valsts kadastra informācijas sistēmā un varētu mainīt zemes lietošanas veidu un mērķi, pirms tās izsniedz būvatļauju lauksaimniecībā izmantojamās zemes teritorijā.

Ministru prezidents A.K.Kariņš

Valsts kancelejas direktors J.Citskovskis

Zemkopības ministrs K.Gerhards